ट्रैफिक व्यवस्था सुधारने पर की चर्चा
ट्रैफिकव्यवस्था सुधारने के लिए जिला ट्रैफिक इंचार्ज ने शहरवासियों से बैठक की। इस दौरान शरह को सामजिक संगठनों के प्रमुखों राजनेताओं ने भाग लिया।
अग्रवाल धर्मशाला में हुई बैठक में अग्रवाल सम्मेलन के जिला प्रधान प्रवीण अग्रवाल ने कहा कि शहर के लोगों की सबसे बड़ी दिक्कत सड़कों पर दौड़ते तेज रफ्तार वाहन है जो किसी के लिए भी जानलेवा साबित हो सकते है। आम लोगों का तो पुलिस कागज ना होने पर चालान काट देती है। लेकिन ये समाज विरोधी अनसर ना तो नंबर प्लेट लगाते है साथ ही प्रैशर हार्न भी बजाते है। इनके डर से महिलाएं, लड़कियां बुजुर्ग घरो से निकलने से कतराने लगे है। इस समस्या का जल्द से जल्द समाधान किया जाए। साथ ही उन्होंने ट्रैफिक पर कंट्रोल के लिए पार्किंग की व्यवस्था करवाने की मांग की। वरूण वत्ता, रामपाल सिंगला, मोनू गोयल ने कहा कि पुलिस व्यापारियों के वाहनो को परेशान ना करे। बाजार में व्यापारियों का सामान लेकर आने वाले बड़े वाहनो पर नियम बनाए जाए साथ ही ट्रैफिक को कंट्रोल करने के लिए कर्मचारियों की संख्या बढ़ाई जाए। जिससे लोगों को आसानी हो। इस मौके पर लोगों की मुश्किलें सुनने पहुंचे जिला ट्रैफिक इंचार्ज सब इंस्पेक्टर अजैब सिंह ने कहा कि लोगों के सहयोग के बिना इन मुश्किलों पर काबू पाना आसान नहीं है। रूल्स को तोड़ने वाले भी आम लोंग होते है परेशान होने वाले भी आम लोंग ही होते है। लेकिन शहर की व्यवस्था को सुधारने के लिए वह प्रयास करेंगे लोगों से साथ की उपेक्षा भी करेंगे। लोगों को खासकर बच्चों को ट्रैफिक नियमों की जानकारी देने के लिए स्कूलों कॉलेजों में सेमिनार लगाए जाएंगें। इस मौके पर पुलिस कर्मचारी जसविंदर सिंह, रघुवीर सिंह, बलकार सिंह, सर्वजीत सिंह आदि हाजिर थे।
hin_Deva hin_Deva hin_Deva